Nicéforo Blemides

Nicéforo Blemides (en grego: Νικηφόρος Βλεμμύδης), nado en Constantinopla en 1197 e finado en Éfeso en 1272, foi unha figura literaria bizantina do século XIII.

 Traxectoria 
Naceu en 1197 en Constantinopla como o segundo fillo dun médico. Despois da conquista de Constantinopla polas forzas da Cuarta Cruzada en 1204, emigrou a Asia Menor. Alí recibiu unha educación liberal en Prusa, Nicea, Esmirna e Escamandro. Blemides estudou medicina, filosofía, teoloxía, matemáticas, astronomía, lóxica e retórica. Cando finalmente adquiriu unha carreira como clérigo, tomou parte activa nas controversias teolóxicas entre a Igrexa Ortodoxa Oriental e a Igrexa católica, escribindo tratados sobre a Procesión do Espírito Santo, avogando polo uso occidental.

Blemides tamén fundou unha escola na que ensinou a estudantes como o príncipe Teodoro II Láscaris e Xurxo Acropolita. Nos seus últimos anos, Blemides converteuse nun monxe e retirouse a un mosteiro que el mesmo construíu en Éfeso. Morreu en 1272.

 Obras publicadas 
 Autobiographia (Curriculum Vitæ)
 Epistula universalior
 Epitome logica
 Epitome physica 
 Expositio in Psalmos
 De processione Spiritus Sancti
 De regia pellice templo ejecta (Sobre a concubina real expulsada do templo)
 De regis oficiis (Dos deberes do rei)
 Laudatio Sancti Ioanni Evangelistae
 Orationes de vitae fine
 Regia statua
 Sermo ad monachos suos (Sermón aos seus monxes)

 Véxase tamén 
 Bibliografía 
 P. A. Agapitos, "Blemmydes, Laskaris and Philes," in Byzantinische Sprachkunst. Studien zur byzantinischen Literatur gewidmet Wolfram Hoerandner zum 65. Geburtstag. Hg. v. Martin Hinterberger und Elisabeth Schiffer. Berlín-Nova York, Walter de Gruyter, 2007 (Byzantinisches Archiv, 20), 6-19; Bildtafel I-II

 Ligazóns externas 
 Artigo na Catholic Encyclopedia
 New Works of Nicephorus Blemmydes

Categoría:Finados en 1272
Categoría:Nados en 1197
Categoría:Teólogos bizantinos
Categoría:Nados en Istanbul